**JELGAVAS PILSĒTAS PAŠVALDĪBAS 2019.GADA 24.OKTOBRA**

**SAISTOŠO NOTEIKUMU Nr.19-21**

**„INTEREŠU IZGLĪTĪBAS UN PIEAUGUŠO NEFORMĀLĀS IZGLĪTĪBAS PROGRAMMU LICENCĒŠANAS KĀRTĪBA”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Jelgavas pilsētas pašvaldības saistošo noteikumu projekts „Interešu izglītības un pieaugušo neformālās izglītības programmu licencēšanas kārtība” izstrādāts pamatojoties uz Izglītības likuma 17.panta trešās daļas 16.punktu un 47.panta trešo daļu, kas paredz, ka pieaugušo neformālās izglītības programmas un interešu izglītības programmas ir tiesīgas īstenot juridiskās un fiziskās personas, kuras nav reģistrētas Izglītības iestāžu reģistrā, pēc attiecīgas licences saņemšanas pašvaldībā. Saistošos noteikumus ir nepieciešams izdot, lai noteiktu kārtību, kādā pašvaldība izsniedz licences interešu izglītības un pieaugušo neformālās izglītības programmu īstenošanai. |
| 2. Īss projekta satura izklāsts | Saistošie noteikumi paredz interešu izglītības un pieaugušo neformālās izglītības programmu licencēšanas kārtību, licences pieprasījuma iesniegšanas kārtību, lēmuma pieņemšanas un apstrīdēšanas kārtību, saistošo noteikumu īstenošanas un izpildes kontroli.  Ar 2019.gada 24.oktobra Jelgavas pilsētas domes lēmumu Nr.19-21 spēku zaudē 20.12.2012. noteikumi Nr.12-32 „Licences, speciālās atļaujas (licences) un ar to saistīto dokumentu izsniegšana uzņēmējdarbības veikšanai Jelgavas pilsētas administratīvajā teritorijā”, jo kārtību kādā pašvaldība izsniedz un anulē speciālo atļauju (licenci) un licences kartīti pasažieru komercpārvadājumiem ar taksometru regulē 27.08.2019. Ministru kabineta noteikumi Nr.405 „Noteikumi par pasažieru komercpārvadājumiem ar taksometru”. |
| 3.Informācija par plānoto projekta ietekmi uz pašvaldības budžetu | Tiešas ietekmes nav. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Saistošo noteikumu īstenošana sekmēs uzņēmējdarbību. |
| 5.Informācija par plānoto projekta ietekmi uz administratīvajām procedūrām | Saistošo noteikumu izpildi nodrošinās Jelgavas pilsētas pašvaldības iestāde „ Jelgavas izglītības pārvalde”. |
| 6.Informācija par konsultācijām ar privātpersonām | Nav veiktas. |

Jelgavas pilsētas domes priekšsēdētājs A. Rāviņš